---
title: Orøgaards 75 års jubilæum
date: 2024-10-05
author:
  - Birgit Friis Petersen
categories: [beboelse, kultur]
filters:
  - footer
---

Det var i 1944 eller cirka deromkring,
at man begyndte at udstykke "Skoven"
på nordspidsen af Orø, vest for Næsby.
Det blev til 94 parceller,
og der blev fældet op mod 50 træer på hver af dem
for at skabe plads til den tids små sommerhuse.

![Orøgaard Grundejerforening i dag.
Arkivfoto](luftfoto.jpg)

Senere i 40'erne kom der god gang i salget af grundene,
og i 1949 dannede en gruppe aktive sommerhusejere
øens første sommerhusgrundejerforening, Orøgaard Grundejerforening.
Så vidt vides var der ingen gårde, der hed Orøgaard,
men det blev altså navnet, man vedtog.

Det skete som nævnt i 1949 --
så derfor anede den aktive forening for længe siden muligheden
for en stor fejring af 75-års jubilæet her i 2024.

Fejringen begyndte så småt den 3. februar,
hvor formandsparret inviterede til pølser og en lille én
på selve dagen for stiftelsen af foreningen.

![Mellem 30 og 40 medlemmer af foreningen trodsede kulden og deltog i fejringen.
Foto: Birgit Friis Petersen](grill.jpg)

Og den 22. juni blev de helt store festligheder skudt i gang
med en kagekonkurrence på fællesgrunden.
Der blev gået til den ved kagebordet,
efter dommerne havde udråbt de to vindere i hhv. voksen- og børnekategorien.

![Wow! Vinderkagen i børnekategorien.
Foto: Birgit Friis Petersen](kage.jpg)

![70 voksne og børn gjorde en stor indsats for at gøre kål på de flotte kager.
Foto: Birgit Friis Petersen](kagebord.jpg)

Få timer senere blev der kaldt til fest på BB Camp.
Shuttlebussen stod klar til at fragte deltagerne dertil.
Og de 120 glade festdeltagere var i høj grad indstillet på at feste igennem.
Og det gjorde de godt!

<!-- FIXME: fotograf mangler
![Foto: (navn følger)](flokhilsen.jpg)
![](flokhilsen2.jpg)
-->

Først var der velkomstdrinks og eftermiddagsjazz med Swing Acoustique.
![Swing Acoustique spillede svingende Django Reinhardt-inspireret jazz.
Foto: Birgit Friis Petersen](teltband.jpg)

Efter en dejlig middag med taler og fællessang
kunne både store og små give den gas på dansegulvet,
da Robin Hoods spillede op i laden.
![Robin Hoods spiller op til dans.
Foto: Birgit Friis Petersen](ladeband.jpg)

Kort før midnat blev de mest trætte festdeltagere fragtet tilbage
til Orøgaard i shuttlebussen.

Så nu kan medlemmerne af Orøgaard Grundejerforenig se frem
til 100-års jubilæet i 2049.
Men lur mig, om der ikke bliver et par fester inden da...
